Referat fra styremøte 15.mai 2017


Tilstede: Anita Steinseth, Anne Mari Flatin, Ivar Bjerregård, Ranveig Høgli, Ingunn Svartås (fotball), Rune Kronstad, Even Skjetne, Marianne Hovden, Trude Akselsen, Gunhild Bjerkerud (N3) og Eirik Bjerregård.

Forfall: Randi Råen og Solveig Sæta.

Ikke møtt: Ole Kristian Weber.

Sak 1: Status etter valget på årsmøtet
Det mangler fortsatt leder for fotballgruppa og leder for N3 rennet etter årsmøtet i mars. Anders Mjølstad (leder i valgkomiteen) er fortsatt på saken. Styret ber om en snarlig avklaring på dette.
Anders blir kalt inn på styremøtet 3.juli for en statusrapport. Det er forøvrig viktig at fotballgruppa og N3 gruppa sjøl kommer med innspill, som kan hjelpe Anders.


Sak 2: Status vedr.sak «vurdering av salg av Skinnesmoen»
Ref innkommen sak på årsmøtet, jobbes det med utredning og vurdering rundt et evt salg av Skinnesmoen.
Siden årsmøtet har det kommet inn ett skriftlig innspill, fra en av våre medlemmer, som ønsker at plassen skal beholdes i KIL.
For øvrig jobber styret med utredninger rundt eierforhold av selve idrettsplassen, og sanitæranlegget.
Sanitæranlegget er et sameie mellom de 4 partene; Krødsherad Travselselskap, Bygdemusikkens Venner, Krødsherad IL og grunneier. Avtalen som ble gjort de 4 partene imellom, er fra 1989, og gjelder i 40 år. Det ble mottatt spillemidler, med binding etter dagens regler for 30år. 
Plassen har pr i dag, så langt styret har kunnet gjort rede for, ingen heftelser.

For å få en vid og grundig videre utredning rundt denne saken, ønsker styret  bistand fra øvrige medlemmer i KIL. Det ble foreslått å nedsette en arbeidsgruppe, bestående av Anita W Steinseth (leder KIL), Ivar Bjerregaard (styremedlem KIL), Geir Waaler (medlem KIL), samt Gustav Kalager (æresmedlem KIL).
Anita forespør de nevnte personer!


Sak 3: Status HMS dokumentasjon, politiattester og Skuetilganger.
Det har kommet inn HMS plan fra N3, volleyball, håndball og styrke. Det er ønskelig at de øvrige undergruppene også får dette på plass snarest, og sender kopi til Anita.

Styret er enige om at politiattest blir «standardsak» på styremøte vår og høst, slik at lederne for undergruppene holder dette ved like i sine respektive undergrupper. Det er et krav at alle over 15 år må ha politiattest. Alle under 18 år må ha med foreldre når dette skal ordnes på politiet.no. Anne Mari Flatin er KIL’s politiattest-ansvarlig, og kan bistå ved evt spørsmål!
Alle er nå over i Skue Sparebank, og dette skal være i orden.

Sak 4: Info og evaluering etter «Åpen hall».
Eirik, Marianne, Ivar og Anne Mari informerte om at dette var et vellykket tiltak. 
Til sammen møtte 29 ungdommer (av ca.70 ungdomsskoleelever). Positivt!
Vi samarbeidet med Kim Andre fra ungdomsklubben og skolen for å få ut informasjon.
Kim Andre brukte facebooksida til ungdomsklubben, og vi lagde en enkel lapp som alle elevene fikk en uke i forveien. Eirik ledet aktiviteten (Captcher The Flag) de første 45 min, så servering av pizza og brus (gratis) og etterpå fri bruk av hallen. Stor aktivitet blant alle som deltok, og mange positive tilbakemeldinger i etterkant. Nytt arrangement i oktober hvor andre i styret bidrar. Styret var enige om at det kan være bra å få frem dette i lokalavisa, evt. at vi sjøl tar bilde og skriver et innlegg til Bygdeposten. Vi var for øvrig enige i at tiden kan kortes ned 30 min. 


Sak 5: Bekledning alpintgruppa.
Even informerte styret om hvilke utfordringer alpingruppa har hatt for å få tak i aktuell bekledning i klubbens farger. Styret mener argumentene kommer innunder vedtak fra 1992, der det står at ulike praktiske og økonomiske årsaker kan tillate at man fraviker klubbfargene svart/hvitt. 
Styret krever forøvrig at lignende saker alltid skal opp på et styremøte, for behandling,
da vi ønsker å arbeide for å beholde våre klubbfarger i svart/hvitt, i det lengste.


Sak 6: Status N3 Norefjellritt 3.juni
Ivar informerer om nytt rundt samarbeidspartnere, markedsføring og påmeldingssystemer. Rittet må ha 120 deltakere for å unngå underskudd.
Det er stor entusiasme og tro på at årets ritt skal bli vellykket, og styret i KIL ønsker masse lykke til med arrangementet!


Sak 7: XTERRA Norefjell info om dugnadsarbeid
Anne Mari informerer vedr. dugnadsarbeid. KIL får til sammen kr 35000,- for samlet dugnadsarbeid i forbindelse med arrangementet 5.august.

Ca. 60 personer trengs til arrangementsdagen, og styret bestemte at hver undergruppe(alpin, langrenn, friidrett, håndball, fotball, volleyball, trim og styrke) ordner med 8 personer hver til denne dagen. Undergruppene kan evt samarbeide seg imellom, dersom de sliter med å skaffe folk. Pengene blir fordelt på hver av gruppene etter hvor mange personer det er med fra hver av dem.N3 gruppa har fått fritak for å skaffe dugnadsmannskap.

Hovedstyret har ansvar for å skaffe mannskap til dugnadsoppgaver dagene før;
Ivar; 6 personer til mandag ettermiddag (merking av ruter).
Randi; 8 personer til torsdag ettermiddag (rigging av skiftesone og stevneplass).
Ranveig; 8 personer til fredag kl.14-18 (påmelding/startnummer).
Anne Mari; test av 10 km løperute fredag ettermiddag
Frank Slevikmoen; test av 30 km sykkelrute fredag ettermiddag

NB!!! Navnelister sendes Anne Mari på mail innen neste styremøte 3.juli. Viktig!

Arrangementet starter kl.10 og oppmøte vil være på Bøseter/stevneplass. Oppmøtet vil være på Bøseter i ukedagene også. Men nærmere beskjed vil komme i forhold til eksakt oppmøte sted og tid. Dugnadsjobben varer 5-6 timer (ca.). Arbeidet på lørdag er å stå og se etter at ting går greit og veilede utøverne hvor de skal.  


Øyvind Bjerkeseth er XTERRAS « lokale» mann, og han vil arrangere duathlontreninger for barn/unge (10 -16 år) i idrettslaget. Foreldre er også velkomne med!

Tid: 2.(søndag) og 8.(lørdag) juli kl.11-12.30.
Sted: Oppmøte Noresund stadion.
Ha på/med: løps og sykkelutstyr. Det blir ikke svømming.
Påmelding innen 28.juni: Anne Mari (mail; amflatin@gmail.com)
[bookmark: _GoBack]Mer info: Øyvind Bjerkeseth tlf.98459621.

Oppfordrer alle undergruppene til å spre info på facebook gruppene sine.
Randi legger ut på Kil sine sider og facebook.


Diverse:

· Ny dato for neste styremøte:

Neste styremøte blir 3.juli, samme tid og sted.

Husk! Mail til Anne Mari (amflatin@gmail.com) med oversikt over dugnadsmannskap(navn og hvilken gruppe) innen den tid.

Noresund 19.05.17

Referent 

Anne Mari Flatin
